रस्ते च बड़े बचार औन लगे, औं कियां कियां नम्बरदार होरें गी आखङं कि मालतियै दा हत्थ मेरै ह्त्थै च पकड़ाई छुड़ो, मालती खबरै नाड़ुए उप्पर मिलदी बी ऐ जां नेईं, उसी चिरता नी भुल्ली गेदा होआ, पर अजें रूफलू बी उत्थें गै मत उसी दिक्खियै मालतियै ई मेरा चिरता आई गेआ होवै, जेकर ओह् मिली बी तां में जन्दे सार गै उसी आक्खी गै छुड़ना, "मालतिऐ तेरै बगैर जींदा नी रेई सकदा।" में झक्क भन्नी गै छुड़ना ते शरम चकाई ऐ आक्खी छुड़ना कि सच्ची प्रीत, मीरी ते गरीबी थोड़ी दिक्खदी, जेकर तूं चानीं ऐं तां नम्बरदार होर केह् करी सकदे न पर भी बी उंदिये मरजियै बगैर ब्याह् कियां होई सकदा, में उसी साफ 2 आक्खी छुड़ना कि जिस रोज, मालतिए तेरै कोला नराश होई जांङ समझी लेआं औं इस्स संसारै च नेईं ऐं मेरे स्वास तेरै करी गै हैन।